Tunku Puan Nora

Tunku Puan Nora Ismail (), dahulunya dikenali sebagai Sultanah Nora (lahir Tengku Nora binti Tengku Ahmad; 10 Oktober 1937) merupakan Sultanah Johor dari tahun 1978 hingga tahun 1981. 

Baginda adalah paduka kekanda kepada Tunku Puan Zanariah yang juga merupakan Sultanah Johor dari tahun 1981 hingga tahun 2010.Mengenang Tengku Puan Zanariah 

Baginda juga merupakan paduka anakanda kepada Tengku Panglima Raja Tengku Long Ahmad bin Tengku Temenggong Tengku Long Abdul Ghaffar ibni Sultan Muhammad II dari Kelantan.

Pada tahun 2011, Sultanah Nora dikurniakan gelaran Tunku Puan Nora Ismail manakala Sultanah Zanariah bergelar Tunku Puan Zanariah Iskandar sebagai satu tradisi dalam Kerabat DiRaja Johor apabila Permaisuri baharu dimasyhurkan.Sultanah titles removed due to traditionGelaran Kerabat Johor mulai 2011

 Kehidupan peribadi 
Tengku Nora diputerakan pada 10 Oktober 1937 di Istana Dusun Green, Pasir Mas, Kelantan. Baginda ialah paduka puteri yang keenam kepada  Tengku Panglima Raja Tengku Long Ahmad bin Tengku Temenggong Tengku Abdul Ghaffar dan Che Puan Fatimah binti Dato' Abdul Hamid daripada sembilan orang adik-beradik. Paduka adindanya, Tengku Zanariah ialah suri kepada Sultan Iskandar Ibni Sultan Ismail. Tengku Nora telah mendapat pendidikan awal di Pasir Mas English School dan Sekolah Zainab di Kota Bharu, Kelantan. Selepas itu, baginda bersekolah di Sekolah Convent Bukit Nanas, Kuala Lumpur selama tiga tahun. Kemudian, baginda melanjutkan pelajaran di Southend-on-Sea College di England dalam bidang kesusasteraan, sains sosial, and sains rumah tangga. Pada masa lapang, baginda gemar berkebun, bersenam, bermain golf, dan mengikuti kelas keagamaan.Buku ALMARHUM SULTAN ISMAIL JOHOR 1894-1981

 Perkahwinan 
Baginda telah berkahwin dengan  Almarhum Sultan Ismail ibni Almarhum Sultan Ibrahim di Istana Bukit Serene, Johor Bahru pada tahun 13 November 1977 sebagai isteri keduanya selepas kemangkatan isteri pertama suaminya Sultanah Aminah pada 14 September 1977.

 Kemahkotaan 
Baginda telah dimahkotakan sebagai Sultanah Johor sempena Hari Keputeraan Sultan Ismail ibni Almarhum Sultan Ibrahim yang ke-84 pada 28 Oktober 1978 di Istana Besar Johor.

 Eponim 
 Hospital Sultanah Nora Ismail, Batu Pahat, JohorProjek naik taraf Hospital Sultanah Nora Ismail

 Darjah kebesaran 

 Kurniaan Johor 
  :
 60px Darjah Kerabat Johor Yang Amat Dihormati Pangkat Pertama (DK I) (28 Oktober 1978).
 60px Darjah Mahkota Johor Yang Amat Mulia Pangkat Pertama, Dato’ Sri Paduka Mahkota Johor (SPMJ) -- Datin Paduka (28 Oktober 1978).
 60px Darjah Sultan Ismail Johor Yang Amat Diberkati Pangkat Pertama, Dato' Sri Setia Sultan Ismail Johor (SSIJ) -- Datin Paduka (8 April 1996).

 Kurniaan Kelantan 
  :
 60px Darjah Seri Paduka Mahkota Kelantan Yang Amat Mulia (SPMK) -- Dato' (1994).

 Rujukan 

Kategori:Sultanah Johor
Kategori:Orang dari Kelantan
Kategori:Kerabat diraja Kelantan
Kategori:Penerima Darjah Kerabat Johor Yang Amat Dihormati Pangkat Pertama
Kategori:Penerima Darjah Dato’ Sri Paduka Mahkota Johor
Kategori:Penerima Darjah Seri Paduka Mahkota Kelantan
Kategori:Penerima Darjah Dato’ Sri Setia Sultan Ismail Johor